

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.8** | 2024. gada 30. maijā |

**53.**

**Par nekustamā īpašuma** **Raiņa ielā 35, Lielvārde,****Ogres nov., daļas** **nepieciešamību sabiedrības vajadzībām**

Ogres novada Lielvārdes pilsētas un pagasta pārvalde (turpmāk - Pārvalde) ierosina atsavināt zemes vienības daļu, Raiņa ielā 35, Lielvārde, Ogres nov., kas nepieciešama sabiedrības vajadzībām trotuāra izbūvei.

Lielvārdes pagasta zemesgrāmatas nodalījumā Nr. 100000182430 juridiskai personai nostiprināta īpašuma tiesība uz nekustamo īpašumu Raiņa iela 35 (kadastra numurs 7433 002 0137), Lielvārde, Ogres nov., kas sastāv no zemes vienības (kadastra apzīmējums 7433 002 0137) 2,3588 ha platībā (turpmāk – Zemes vienība).

Zemes vienības daļa būtu atsavināma sabiedrības vajadzībām trotuāra izbūvei, lai nodrošinātu iedzīvotāju drošu pārvietošanos Edgara Kauliņa alejas posmā. Atsavināmās zemes apjoms - aptuveni 1600 m2. Uz zemes vienības ar kadastra Nr. 743 002 0137 atrodas arī vides objekts-vietzīme “Lāčplēsis” (turpmāk – Vietzīme), kas ir nozīmīgs vēsturisks objekts Lielvārdē. 2023.gadā Pārvalde, organizējot pilsētas vides sakārtošanu un labiekārtošanu, ir veikusi vēsturiskās Vietzīmes atjaunošanu un nodrošinājusi elektrības pieslēgumu tās apgaismošanai.

Pēc Zemes vienības daļas atsavināšanas varētu tikt izstrādāts Edgara Kauliņa alejas infrastruktūras uzlabošanas projekts, izbūvējot gājēju trotuāru no autoceļa A6 Rīga - Daugavpils - Krāslava - Baltkrievijas robeža (Patarnieki) līdz Andreja Pumpura Lielvārdes muzejam un Lielvārdes parkam. Tādējādi tiktu nodrošināta iedzīvotāju un pilsētas viesu droša pārvietošanās pa Edgara Kauliņa aleju visā tās garumā. Ieguldījumi infrastruktūrā sekmēs arī tūristu piesaisti un nodrošinās ērtu un drošu nokļūšanu uz minētajiem tūrisma objektiem, rīkotajiem pasākumiem un koncertiem.

Pašvaldību likuma 4. panta pirmās daļas 3. punktā noteikta pašvaldības autonomā funkcija - gādāt par pašvaldības īpašumā esošo ceļu būvniecību, uzturēšanu un pārvaldību.

Pašvaldību likuma 73. panta ceturtā daļa nosaka, Pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, savukārt likuma 10. panta pirmās daļas 16. punkts nosaka, ka domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Sabiedrības vajadzībām nepieciešamā nekustamā īpašuma atsavināšanas likuma 2. pantā noteikts, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem, savukārt 4. pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata. Iepriekš minētā likuma 8. panta pirmā daļa nosaka, ka pēc tam, kad pašvaldība pieņēmusi konceptuālu lēmumu par sabiedrības vajadzību nodrošināšanai nepieciešama projekta īstenošanu, institūcija uzsāk attiecīgā projekta īstenošanai nepieciešamo nekustamo īpašumu apzināšanu un nosaka atlīdzību par atsavināmajiem nekustamajiem īpašumiem.

Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu, Sabiedrības vajadzībām nepieciešamā nekustamā īpašuma atsavināšanas likuma 2. un 3. pantu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Noteikt**,ka sabiedrības vajadzībām – Pašvaldību likuma 4. panta pirmās daļas 3. punktā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību, nepieciešams atsavināt nekustamā īpašuma Raiņa ielā 35, Lielvārdē, Ogres nov. (kadastra numurs 7433 002 0137), sastāvā esošās zemes vienības (kadastra apzīmējums 7433 002 0137) daļu ~1600 m2 platībā (vairāk vai mazāk, cik izrādīsies uzmērot), saskaņā ar skici pielikumā.
2. **Uzdot** Ogres novada pašvaldības maksas pakalpojumu izcenojumu aprēķinu un atlīdzības noteikšanas komisijai uzsākt Nekustamo īpašumu daļu atsavināšanas procesu, atbilstoši normatīvajos aktos noteiktajai kārtībai.
3. **Noteikt**, ka visi izdevumi saistībā ar Nekustamo īpašumu daļu atsavināšanu tiek segti no Ogres novada pašvaldības 2024. gada Lielvārdes pilsētas un pagasta pārvaldes budžeta līdzekļiem.
4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)